wickkiey/tamil-wikipedia-chunked huggingface dataset:
# பீட்டர் பார்பிட்

**பீட்டர் பார்பிட்** (*Peter Parfitt*, பிறப்பு: திசம்பர் 8 1936), இங்கிலாந்து அணியின் துடுப்பாட்டக்காரர். இவர் 37 தேர்வுத் துடுப்பாட்டப் போட்டியிலும், 498 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1961 -1972 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
# சார்லி பார்க்கர்

**சார்லி பார்க்கர்** (*Charlie Parker)*, பிறப்பு: அக்டோபர் 14 1882, இறப்பு: சூலை 11 1959), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 635 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1921 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
# ஐக்கிய நாடுகள் பண்பாட்டு மரபு ஆண்டு

2002 ஆம் ஆண்டை **அனைத்துலகப் பண்பாட்டு மரபு ஆண்டு** என ஐக்கிய நாடுகள் அவை அறிவித்தது. 2001 நவம்பர் 21 ஆம் தேதி நடைபெற்ற ஐக்கிய நாடுகள் பொதுச் சபைக் கூட்டத்தில் இதற்கான தீர்மானம் (56/8) நிறைவேற்றப்பட்டது. இக் கடைப்பிடிப்பில் முதன்மை நிறுவனமாகச் செயல்படும்படி யுனெசுக்கோவை அத் தீர்மானம் கேட்டுக்கொண்டது. "இணக்கத்துக்கும் வளர்ச்சிக்கும் முன்னுரிமை" என்பதே இந்த ஆண்டின் கருப்பொருள்.
# ஐக்கிய நாடுகள் பண்பாட்டு மரபு ஆண்டு

## பின்னணி

ஆப்கானிசுத்தானில் இருந்த மிகவும் பெரியவையும், தொல்லியல் முக்கியத்துவம் கொண்டவையுமான பாமியன் புத்தர் சிலைகளை அந்நாட்டின் அப்போதைய அரசு அழித்ததைத் தொடர்ந்து, 2001 ஆம் ஆண்டு அக்டோபரில், யுனெசுக்கோ பொது மாநாட்டில் இது தொடர்பான தீர்மானம் ஒன்று நிறைவேற்றப்பட்டது. இதைத் தொடர்ந்தே ஐக்கிய நாடுகள் பொதுச் சபையின் தீர்மானம் நிறைவேற்றப்பட்டது.  
ஆப்கானிசுத்தானில் இடம்பெற்ற நிகழ்வு உலக அபிப்பிராயத்தை ஆழமாக உலுக்கிவிட்டதுடன், இது ஒரு பண்பாட்டுக்கு எதிரான குற்றத்தின் சின்னமாகவும் கருதப்பட்டது. எனினும், ஆப்கானிசுத்தானில் மட்டுமன்றி பண்பாட்டுக்கு எதிரான குற்றங்கள் பல அண்மைக் காலத்தில் நிகழ்ந்துள்ளன. 1998 -1999 காலப்பகுதியில் கொசோவோவில் இடம்பெற்ற இன அழிப்பு நடவடிக்கைகளின் போது பல இசுலாமிய மரபுச் சின்னங்கள் அழிக்கப்பட்டன. இது போலவே, 1991-1999 காலப் பகுதியில் முன்னாள் யூகோசுலாவியப் பகுதியில் இடம்பெற்ற சண்டைகளின் போது பண்பாட்டுச் சின்னங்கள் வேண்டுமென்றே இலக்கு வைத்து அழிக்கப்பட்டன.  
இவ்வாறு பண்பாட்டு மரபுச் சின்னங்கள், போர்களின்போது இராணுவ இலக்குகளாகவும்; அரசியல், இன, மத முரண்பாடுகளின்போது தாக்குதலுக்கு உள்ளாவனவாகவும் இருக்கின்றன. ஆனால், போர் முடிந்து அமைதி திரும்பும்போது, இத்தகைய சின்னங்களையும், பண்பாட்டு வெளிகள், பண்பாட்டு வெளிப்பாட்டு வடிவங்கள் முதலியவற்றையும் மீளக் கட்டுவது, தேசிய இணக்கப்பாட்டுக்கான வழிமுறைகளைப் பலப்படுத்துவதற்கும், பொருளாதார நடவடிக்கைகளை மீள்விப்பதற்கும் உதவக்கூடும். இவற்றை அடிப்படையாக வைத்தே இணக்கப்பாட்டையும், வளர்ச்சியையும் கருப்பொருளாகக் கொண்டு பண்பாட்டு மரபு ஆண்டு அறிவிக்கப்பட்டது.
# கிருஷ்ணன்

**கிருஷ்ணன்** என்ற தலைப்பில் உள்ள கட்டுரைகள்:  
;முதன்மைக் கட்டுரை  
- கிருட்டிணன், இந்துக் கடவுள்  
;நபர்கள்  
- மூன்றாம் கிருஷ்ணன், இராஷ்டிரகூட மன்னர்
- என். எஸ். கிருஷ்ணன், நடிகர், பாடகர்
- ரி. கிருஷ்ணன், ஈழத்துப் பாடகர்
- எஸ். சி. கிருஷ்ணன், பின்னணிப் பாடகர்
- கு. சா. கிருஷ்ணன், திரைப்படப் பாடலாசிரியர்
- க. சீ. கிருட்டிணன், இந்திய அறிவியலாளர்
- ப. கிருஷ்ணன், மலேசிய எழுத்தாளர்
- பி. கிருஷ்ணன், மலேசிய எழுத்தாளர்
- எம். கிருஷ்ணன், திரைப்பட இயக்குநர்
- கிருஷ்ணா குலசேகரன்
- டி. எம். கிருஷ்ணா  
;வேறு நபர்கள்  
- ரம்யா கிருஷ்ணன், தமிழக நடிகை
- கோபிகிருஷ்ணன், தமிழக எழுத்தாளர்
- ராஜம் கிருஷ்ணன், தமிழக எழுத்தாளர்
- நாராயணன் கிருஷ்ணன், சமூக சேவையாளர்
- கண்மணி கிருஷ்ணன், மலேசிய எழுத்தாளர்
- கிருஷ்ணன் ரஜினி, தமிழக விளையாட்டு வீரர்  
;வேறு
- மகாபாரதத்தில் கிருஷ்ணன்
- கிருஷ்ண பக்தி
- கிருஷ்ண ஜெயந்தி
- கிருஷ்ண ஜென்மபூமி
- 67-ல் என். எஸ். கிருஷ்ணன்
- கிருஷ்ணா மாவட்டம்
- கிருஷ்ணா ஆறு
# சரத் சந்திரசிறி முத்துக்குமாரண

**சரத் சந்திரசிறி முத்துக்குமாரண** (*Sarath Chandrasiri Muthukumarana*, 24 பெப்ரவரி 1953 – 17 திசம்பர் 2025) இலங்கை அரசியல்வாதியும், நாடாளுமன்ற உறுப்பினரும் ஆவார். இவர் 2010 ஆம் ஆண்டில் அனுராதபுரம் மாவட்டத்தில் இருந்து இலங்கை சுதந்திரக் கட்சி சார்பில் நாடாளுமன்றத்திற்குத் தெரிவு செய்யப்பட்டார்.
# சரத் சந்திரசிறி முத்துக்குமாரண

## வாழ்க்கைக் குறிப்பு

கட்டியாவ ரோட், எப்பாவ யில் வசித்த இவர் பௌத்த சமயத்தைச் சேர்ந்தவர்,
# நிசாந்த முத்துஹெட்டிகம

** நிசாந்த முத்துஹெட்டிகம ** (* Nishantha Muthuhettigamage*, பிறப்பு: சனவரி 31 1971), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணிசார்பில் காலி மாவட்டத்திலிருந்து மக்களால் தெரிவு செய்யப்பட்ட உறுப்பினர்.
# நிசாந்த முத்துஹெட்டிகம

## வாழ்க்கைக் குறிப்பு

25, புதிய ஒழுங்கை, மக்குளுவை, காலி எனும் முகவரியில் வசிக்கும் இவர் பௌத்த மதத்தைச் சேர்ந்தவர்,  
- நிசாந்த முத்துஹெட்டிகம
# எம். பி. பாரூக்

** எம். பி. பாரூக்** (* M.B. FAROOK*), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சி சார்பில் வன்னிமாவட்டத்திலிருந்து மக்களால் தெரிவு செய்யப்பட்ட உறுப்பினர்.
# எம். பி. பாரூக்

## வாழ்க்கைக் குறிப்பு

8, விக்டோரியா பில்டிங், பெரிய பஸார், மன்னாரில் வசிக்கும் இவர் இசுலாம் மதத்தைச் சேர்ந்தவர்,  
- எம். பி. பாரூக்
# போல் பார்க்கர்

**போல் பார்க்கர்** (*Paul Parker *, பிறப்பு: சனவரி 15 1956, இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 371 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1981 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# கில்பர்ட் பார்க்ஹவுஸ்

**கில்பர்ட் பார்க்ஹவுஸ்** (*Gilbert Parkhouse*, பிறப்பு: அக்டோபர் 12 1925, இறப்பு: ஆகத்து 10 2000), இங்கிலாந்து அணியின் துடுப்பாட்டக்காரர் ஆவார். இவர் ஏழு தேர்வுத் துடுப்பாட்டப் போட்டியிலும், 455 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1950 -1959 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# செக் பார்க்கின்

**செக் பார்க்கின்** (*Cec Parkin*, பிறப்பு: பிப்ரவரி 18 1886, இறப்பு: சூன் 15 1945), இங்கிலாந்து அணியின் துடுப்பாட்டக்காரர். இவர் 10 தேர்வுத் துடுப்பாட்டப் போட்டியிலும், 197 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1920 -1924 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜிம் பார்க்ஸ் (மூத்தவர்)

**ஜிம் பார்க்ஸ் (மூத்தவர்)** (*Jim Parks, Sr.*, பிறப்பு: மே 12 1903, இறப்பு: நவம்பர் 21 1980), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 468 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1937 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
# ஜிம் பார்க்ஸ் (இளையவர்)

**ஜிம் பார்க்ஸ் (இளையவர்)** (*Jim Parks, Jr.*, 21 அக்டோபர் 1931 – 31 மே 2022), இங்கிலாந்து அணியின் துடுப்பாட்டக்காரர். இவர் 46 தேர்வுத் துடுப்பாட்டப் போட்டியிலும், 739 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1954 - 1968 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார். இத்தேர்வுப் போட்டிகளில் இவர் 1,962 ஓட்டங்களை எடுத்தார்.
# தமிழ் நூல் விபர அட்டவணை (1867 - 1957)

**தமிழ் நூல் விபர அட்டவணை** என்பது 1867 இருந்து 1957 வரையான காலப் பகுதியில் வெளிவந்த தமிழ் நூல்பட்டியலை திரட்டுவதற்காக தமிழ்நாட்டு அரசின் தமிழ் வளர்ச்சி ஆராய்ச்சி மன்றத்தால் முன்னெடுக்கப்பட்ட திட்டம் ஆகும். இந்தத் திட்டம் 1960 செப்டம்பரில் தொடங்கப்பட்டது. அ.ச.ஞான-சம்பந்தன், புலவர் மு.சண்முகம்பிள்ளை போன்ற தமிழ் அறிஞர்களால் இது முன்னெடுக்கப்பட்டது. 1987 வரையில் இந்த திட்டத்தின் வழியாக 1935 வரையில் வெளியான தமிழ் நூல்கள் பற்றி ஏழு தொகுதி நூற் பட்டியல்கள் வெளியிடப்பட்டுள்ளன.
# தமிழ் நூல் விபர அட்டவணை (1867 - 1957)

## வெளியீடுகள்

- முதல் தொகுதி - (1867-1900) காலப் பகுதியில் வெளியான, ஆவணக் களரி நூலகத்தில் உள்ள நூல்கள்
- இரண்டாம் தொகுதி - (1867-1900) காலப் பகுதியில் வெளியான, ஆவணக் களரி நூலகத்தில் இல்லாத நூல்கள்
- மூன்றாம் தொகுதி - (1911-1915)
- நான்காம் தொகுதி - (1916-1920)
- ஐந்தாம் தொகுதி - (1921-1925)
- ஆறாம் தொகுதி - (1926-1930)
- ஏழாம் தொகுதி - (1931-1935)
# மின் மகேஸ் பட்டேல்

**மின் மகேஸ் பட்டேல்** (*Min Patel*, பிறப்பு: சூலை 7 1970), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டியிலும், 208 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1996 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
# இந்திய தேசிய நூல் விவரப் பட்டியல் (தமிழ்ப் பகுதி)

**இந்திய தேசிய நூல் விவரப் பட்டியல்** என்பது இந்திய நடுவண் அரசின் ஆதரவில் இந்திய மொழிகளில் வெளியாகும் நூற்களைப் பற்றிய தகவல்களைத் தொகுத்து வெளியிடுகிறது. இந்த விபரப் பட்டியல் கொல்கத்தா நூலகத்தில் கிடைக்கப்பெறும் நூல்களை அடிப்படையாகக் கொண்டு தயாரிக்கப்படுகிறது. இதன் **தமிழ்ப் பகுதி** 1958 முதல் 1991 ம் ஆண்டு வரை வெளிவந்த தமிழ் நூல்கள் பற்றிய தகவல்களை வெளியிட்டுள்ளது. அதற்குப் பின்னர் இது தமிழ் நூல்கள் பற்றிய நூல் விபரப் பட்டியலை வெளியிடவில்லை.
# டெரன் பாட்டின்சன்

**டெரன் பாட்டின்சன்** (*Darren Pattinson*, பிறப்பு: ஆகத்து 2 1979), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 35 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 2008 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# எடி பெயின்டர்

**எடி பெயின்டர்** (*Eddie Paynter *, நவம்பர் 5 1901 - பெப்ரவரி 5 1979), இங்கிலாந்து அணியின் துடுப்பாட்டக்காரர் ஆவார். இவர் 20 தேர்வுத் துடுப்பாட்டப் போட்டிகளிலும், 352 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1931 - 1938 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# முதலாம் போனிஃபாஸ் (திருத்தந்தை)

**திருத்தந்தை புனித முதலாம் போனிஃபாஸ்** கத்தோலிக்க திருச்சபையின் திருத்தந்தையாக டிசம்பர் 28, 418 முதல் செப்டம்பர் 4, 422 வரை பணியாற்றினார். இவர் புனித அகஸ்தீனுடைய சமகாலத்தவர். புனித அகுஸ்தீன், இவருக்கு தன் படைப்புகளுள் பலவற்றை அர்ப்பணித்துள்ளார்.
# முதலாம் போனிஃபாஸ் (திருத்தந்தை)

## திருத்தந்தைத் தேர்தலில் குழப்பம்

திருத்தந்தை சோசிமஸின் இறப்புக்குப் பின், இருவர் திருத்தந்தை பதவிக்கு முன்மொழியப்பட்டனர். ஒருவர் போனிஃபாஸ், மற்றவர் யூலாலியுஸ் (Eulalius). இதனால் ஏற்பட்ட குழப்பத்தை தவிர்க்கக் கோரி உரோமை ஆட்சியாளர் சிம்மாக்குஸ் என்பவர் இரவேன்னா நகரில் தங்கியிருந்த உரோமை மன்னன் ஹொனோரியசைக் Honorius கேட்டார். அவர், முதலில் தேர்ந்தெடுக்கப்பட்டவர் யூலாலியுஸ் ஆதலால் அவருக்கே ஆதரவளித்தார்.  
உரோமைப் பேரரசின் அரசி காலா பிலசிடியா (Galla Placidia) என்பவரும் அவருடைய கணவர் மூன்றாம் கொன்ஸ்தான்சியும் கூட யூலாலியுசுக்கு ஆதரவு தெரிவித்தனர். இருந்தாலும், யார் திருத்தந்தை என்னும் குழப்பத்தைத் தீர்ப்பதற்கு வசதியாக போனிஃபாசும் யூலாலியுசும் உரோமைக்கு வெளியே அனுப்பப்பட்டனர். அச்சமயம் இயேசுவின் உயிர்த்தெழுதல் விழா அண்மையில் நிகழவிருந்ததைப் பயன்படுத்திக்கொண்டு யூலாலியுசு அரச சட்டத்தை மீறி உரோமைக்குத் திரும்பினார். இது உரோமை ஆட்சியாளர்களுக்குப் பிடிக்கவில்லை. இதைத் தொடர்ந்து ஹொனோரியசு மன்னன் 419, ஏப்ரல் 3ஆம் நாள் அன்று போனிஃபாசே முறைப்படி திருத்தந்தை ஆவார் என்று அறிவித்தார்.
# முதலாம் போனிஃபாஸ் (திருத்தந்தை)

## போனிஃபாஸ் ஆட்சி

போனிஃபாஸ், பெலாஜியுஸ் (Pelagianism) என்பவர் போதித்த தவறான கொள்கையைக் கண்டித்தார்.மேலும், திருப்பீடத்துக்கு உள்ள உரிமைகளை இவர் நிலைநாட்டினார்.
# 2011 ஈ.கோலை ஓ104:எச்4 தொற்று நிகழ்வு

**ஈ.கோலை ஓ104:எச்4 பாக்டீரியாத் தொற்று நிகழ்வு** மே 2011 இல் செருமனியில் தொடங்கியது. அனைவரின் உணவுப்பாதையிலும் பொதுவாகக் காணப்படும் **ஈ.கோலை** அல்லது எசரிக்கியா கோலை என்று அழைக்கப்படும் பாக்டீரியாவின் ஒருசில வகைகள் உணவு நச்சுமைக்கான பெரும்பான்மைக் காரணிகளுள் ஒன்றாக உள்ளன.. இத்தகைய நச்சுத்தன்மையுடைய ஈ கோலை வகைத் தொற்றால் சிவப்பணுச் சிதைவு - சிறுநீரகச் செயலிழப்புக் கூட்டறிகுறி பலரில் ஏற்பட்டதை அவதானிக்கப்பட்டதை அடுத்து இந்நிகழ்வு செருமனியில் பரவியது கண்டறியப்பட்டது. சிவப்பணுச்சிதைவு - சிறுநீரகச்செயலிழப்புக் கூட்டறிகுறி (சி.சி.கூ) ஒரு உடனடி மருத்துவப் பரிகாரம் வழங்கப்படவேண்டியதொன்றாகும். இதனால் 5 சூன் வரை 22 நபர் இறந்துள்ளனர், மற்றும் ஏறத்தாழ 500 பேர் மருத்துவமனையில் சி.சி.கூவுடன் அனுமதிக்கப்பட்டுள்ளனர்.  
செருமனியில் 2011 சூன் 22 வரை சுமார் 3,792 நோய் நிகழ்வுகளும் 42 இறப்புகளும் ஏற்பட்டுள்ளன. ஐக்கிய அமெரிக்காவிலும் இத்தொற்று நிகழ்வு உருவாகி உள்ளது. பாதிக்கப்பட்ட அனைத்து மக்களும் செருமனியில் இருந்தவர்கள் ஆவர்.  
செருமனியில் இது எசரிக்கியா கோலையின் ஒரு வகை எனக் கருதப்பட்டது; திட்டவட்டம் இல்லாத செய்திகள் எசுப்பானியத்தில் இருந்து தருவிக்கப்பட்ட வெள்ளரிக்காய்களால் ஏற்பட்டது எனத் தெரிவித்தன, ஆனால் எசுப்பானிய வெள்ளரிக்காய்கள் இந்நிகழ்வுக்குரிய ஈ.கோலையின் மூலம் அல்ல என்பது நிரூபிக்கப்பட்டது. எசுப்பானிய வெள்ளரிக்காய்களுக்கும் ஈ.கோலைக்கும் இடையே உள்ள இத்தவறான தொடர்புள்ள செய்தியைக் கண்டித்து எசுப்பானியம் தனது கோபத்தைத் தெரிவித்தது. ஐரோப்பிய ஒன்றியத்தில் இருந்து பச்சைக் காய்கறிகள் இறக்குமதி செய்வதை சூன் 22 வரைக்கும் உருசியா தடைசெய்திருந்தது.
# 2011 ஈ.கோலை ஓ104:எச்4 தொற்று நிகழ்வு

## மூலம்

2011 மே 26 இல் செருமானிய அறிக்கையின்படி எசுப்பானியத்து மாசுற்ற வெள்ளரிக்காய்களே இதற்குக்காரணம் என்றிருந்தது, ஆனால் இவ்வறிக்கை தவறானது எனப் பின்னர் தெரியவந்தது. 2011 மே 27 இல் ஐரோப்பிய ஆணையம் இரண்டு எசுப்பானிய பைங்குடில்களே இதற்குக் காரணம் என நம்பப்படுகின்றது என்றும் அவை மூடப்பட்டுள்ளன என்றும் அவை ஆய்வுக்கு உட்படுத்தப்பட்டுள்ளன எனவும் தெரிவித்தது. அண்டாலுசியப் பகுதியில் அமைந்துள்ள சந்தேகத்துக்குரிய பைங்குடில்களின் மண், நீர் மாதிரிகள் ஆய்வுக்கு உட்படுத்தப்பட்டன. அண்டாலுசிய வெள்ளரிக்காய்களின் மாதிரியில் ஈ.கோலை மாசுபாடு இருக்கவில்லை. காய்கறிகளின் இறக்குமதிப் போக்குவரத்தில் அல்லது அவை அம்பெர்க்கில் விநியோகிக்கும் போது மாசுற்று இருந்திருக்கலாம், இதன்படி செருமனியே இதன் மூலம் என்றும் நம்பப்படுகின்றது.  
2011 மே 31 இல், எசுப்பானியத்தில் இருந்து காய்கறிகளின் இறக்குமதிப் போக்குவரத்தில் எங்காவது ஒரு புள்ளியில் இவை மாசுற்றிருக்கலாம் என ஐரோப்பிய ஒன்றிய உத்தியோக அறிக்கை தெரிவித்தது. எசுப்பானிய அறிக்கை இது எசுப்பானியத்தில் ஏற்பட்டதுக்கு எதுவித ஆதாரமும் இல்லை எனத் தெரிவித்தது.  
2011 சூன் 2 இல், ஐக்கிய இராச்சியத்திலும் செருமனியிலும் அறியப்பட்ட புதிய வகை பாக்டீரியங்கள் மூலம் இந்நிகழ்வு ஏற்பட்டுள்ளது என்று உறுதிப்படுத்தப்பட்டது.  
செருமனியின் லோவர் சக்சொனியில் விவசாய அமைச்சின் பேச்சாளர் சூன் 5இல் முளை அவரைகளால் ஈ.கோலை திடீர்த் தொற்று ஏற்பட்டுள்ளது என்று ஐயம் கொள்வதாகவும் அவற்றை உண்ணவேண்டாம் என்றும் எச்சரிக்கை விடுத்தார். லோவர் சக்சொனியில் உள்ள பண்ணையே இதன் மூலமாக இருக்கலாம் என்றும் அறிவிக்கப்பட்டது, ஆனால் சூன் 6இல் சோதனைகள் மூலம் இதனை உறுதிப்படுத்தமுடியவில்லை என்று தெரிவிக்கப்பட்டது. பண்ணையில் எடுக்கப்பட்ட 40 மாதிரிகளில் 23இல் பாக்டீரிய இருப்பு இல்லாதிருந்தது. இதற்கு மாறாக, ரொபேர்ட் கொச் நிறுவனத்தின் தலைமையால் சூன் 10இல் முளை கொண்டுள்ள அவரைகளே இத்திடீர் நிகழ்வுக்குக் காரணம் என்று உறுதிப்படுத்தப்பட்டது.
# 2011 ஈ.கோலை ஓ104:எச்4 தொற்று நிகழ்வு

## பாதிப்படைந்தவர்கள்

வழமையான இத்தகைய திடீர் நிகழ்வில் சிறார்களே பாதிப்படைவதுண்டு, காரணம் அவர்களின் நோய்த்தடுப்பாற்றல் குறைவு என்பதே, ஆனால் ஈ.கோலை ஓ104:எச்4 திடீர்த் தொற்று நிகழ்வில் பெரும்பாலும் பாதிக்கப்பட்டோர் பெண்கள் ஆவர். இது போல முன்னர் ஐக்கிய அமெரிக்காவில் ஏற்பட்ட ஈ.கோலை வகை திடீர்த் தொற்று நிகழ்விலும் பெண்களே பெரும்பான்மையாகப் பாதிக்கப்பட்டு இருந்தனர். இதற்குரிய காரணம் தெரியவில்லை..
# 2011 ஈ.கோலை ஓ104:எச்4 தொற்று நிகழ்வு

## முன் எச்சரிக்கைகள்

2011 ஆம் ஆண்டு சூன் மாதம் 3 ஆம் தேதி வரைக்கும் இந்நிகழ்வின் காரணம் தெரியவில்லை, எனினும் தடுப்பதற்கான பொதுவான வழிமுறைகள் வெளியிடப்பட்டுள்ளன. ஈ.கோலை மாந்தருள் மாசுற்ற உணவு, நீர் வழியாக நுழைகின்றது; மலக்கழிவுகள் மூலம் மண்ணில் அல்லது மாசுற்ற நீரால் பயிர்களுக்கு நீர்வார்க்கப்படும் போது ஈ.கோலை குறிப்பிட்ட பயிர்களுக்குள் செல்கின்றது, இதனை உணவாக உட்கொள்வதன்மூலம் தொற்று ஏற்படுகின்றது. நபரில் இருந்து நபருக்குத் தொற்றுதலை கைகழுவுதல் மூலமும், காய்கறிகளை நன்கு கழுவி அவற்றின் தோலை உரித்து, நன்கு சமைத்தல் மூலமும் தடுக்கலாம். காய்கறிகளுக்குள் பாக்டீரியா நுழைந்தால் கழுவுதல் மூலம் மட்டும் அவற்றை அகற்ற முடியாது.
# 2011 ஈ.கோலை ஓ104:எச்4 தொற்று நிகழ்வு

## பாதிப்புற்ற நாடுகள்

**22 சூன் 2011 வரையிலான நாடுவாரியான நிகழ்வுகள் எண்ணிக்கை**  
| நாடு | இறப்புகள் | சி.சி.கூ உள்ளவை | சி.சி.கூ அற்றவை |  |
| --- | --- | --- | --- | --- |
| 0 | 1 | 3 |  |  |
| 0 | 0 | 1 |  |  |
| 0 | 9 | 13 |  |  |
| 0 | 0 | 2 |  |  |
| 42 | 823 |  |  |  |
| 0 | 0 | 1 |  |  |
| 0 | 1 | 1 |  |  |
| 0 | 4 | 5 |  |  |
| 0 | 0 | 1 |  |  |
| 0 | 2 | 1 |  |  |
| 0 | 1 | 1 |  |  |
| 1 | 18 | 30 |  |  |
| 0 | 3 | 3 |  |  |
| **மொத்தம்** | **43** | **862** | **2,930** | } |
# தெலெஸ்போர் தோப்போ

கர்தினால் **தெலெஸ்போர் ப்ளாசிடஸ் தோப்போ** (*Telesphore Placidus Cardinal Toppo*) ராஞ்சி உயர்மறைமாவட்டத்தின் பேராயரும் உரோமன் கத்தோலிக்க திருச்சபையின் இந்தியக் கர்தினால்களில் ஒருவரும் ஆவார்.
# தெலெஸ்போர் தோப்போ

## பிறப்பும் படிப்பும்

தெலெஸ்போர் தோப்போ இந்தியாவின் பீகார் மாநிலத்தில் சைன்பூர் என்னும் இடத்தில் 1939ஆம் ஆண்டு அக்தோபர் மாதம் 15ஆம் நாள் பிறந்தார். இந்தியாவில் பழங்குடி மக்கள் நடுவிலிருந்து கர்தினால் பதவிக்கு உயர்த்தப்பட்ட முதல் நபர் இவர் ஆவார்.  
தெலெஸ்போர் தோப்போ தம் பெற்றோருக்குப் பிறந்த பத்து குழந்தைகளுள் எட்டாவதாகப் பிறந்தவர்.  
ராஞ்சியில் அமைந்துள்ள புனித ஆல்பர்ட் பெரிய குருத்துவக் கல்லூரியில் மெய்யியல் பயின்றார். ராஞ்சி புனித சேவியர் கல்லூரியில் இளங்கலைப் பட்டமும், ராஞ்சி பல்கலைக்கழகத்தில் முதுகலைப் பட்டமும் பெற்றார். உரோமை நகரில் அமைந்துள்ள திருத்தந்தை உர்பன் பல்கலைக்கழகத்தில் இறையியல் படிப்பை நிறைவுசெய்தார்.
# தெலெஸ்போர் தோப்போ

## குருப்பட்டமும் குருத்துவப் பணியும்

தெலெஸ்போர் தோப்போ 1969ஆம் ஆண்டு, மே மாதம் 3ஆம் நாள் குருவாகத் திருநிலைப்படுத்தப்பட்டார்.  
தம் குருத்துவப் பணிக் காலத்தில் தோப்போ முதலில் தோர்ப்பா நகரில் புனித யோசேப்பு மேநிலைப் பள்ளியில் துணை ஆசிரியராகவும் பின்னர் தலைமை ஆசிரியராகவும் பணியாற்றியிருந்தார். பின்னர் "லீவென்ஸ்" கைத்தொழில் கூடத்தை நிறுவி அதன் இயக்குநராகச் செயல்பட்டார்.
# தெலெஸ்போர் தோப்போ

## ஆயராக நியமனம்

திருத்தந்தை ஆறாம் பவுல் தெலெஸ்போர் தோப்போவை தும்கா மறைமாவட்டத்தின் ஆயராக சூன் 8, 1978 நியமித்தார். தோப்போ அக்டோபர் 7, 1978இல் ஆயராகத் திருப்பொழிவு செய்யப்பட்டார். தோப்போ ராஞ்சி உயர்மறைமாவட்டத்தின் இணை ஆயராக 1984, நவம்பர் மாதம் 8ஆம் நாள் நியமிக்கப்பட்டார். பின்னர் அதே உயர்மறைமாவட்டத்தின் பேராயராக 1985, ஆகத்து 7ஆம் நாள் நியமிக்கப்பட்டு, அதே மாதம் 25ஆம் நாள் பொறுப்பேற்றார்.
# தெலெஸ்போர் தோப்போ

## கர்தினால் பதவி

திருத்தந்தை இரண்டாம் யோவான் பவுல் தெலெஸ்போர் தோப்போவை 2003, அக்டோபர் 21ஆம் நாள் கர்தினால் நிலைக்கு உயர்த்தினார். அத்தருணத்தில் அவருக்கு வித்தீனியாவில் அமைந்த துன்புறும் இயேசுவின் திரு இதயக்கோவில் குரு-கர்தினால் என்னும் பட்டமும் வழங்கப்பட்டது.
# தெலெஸ்போர் தோப்போ

## பிற பதவிகளும் ஆற்றிய பணிகளும்

கர்தினால் தோப்போ இந்திய கத்தோலிக்க ஆயர் பேரவையின் தலைவராக 2004-2008 ஆண்டுகளில் பணியாற்றினார். அதுபோலவே இந்திய கத்தோலிக்க ஆயர் பேரவை (இலத்தீன்) என்னும் அமைப்பின் தலைவராக 2003இலிருந்து 2005 வரை செயல்பட்டார்.  
ஜார்க்கண்ட் மாநிலத்தில் சிறப்பான விதத்தில் சமூகப் பணி ஆற்றியதற்காக அவருக்கு 2002ஆம் ஆண்டில் "ஜார்க்கண்ட் ரத்தன் பரிசு" வழங்கப்பட்டது.  
கர்தினால் தோப்போ பல மொழிகளில் தேர்ச்சி பெற்றவர். இந்தி, ஆங்கிலம் தவிர ஓரான் (Oraon), சாத்ரி (Sadri) என்னும் மொழிகளையும் இத்தாலிய மொழியையும் நன்கு அறிந்தவர்.  
பதினாறாம் பெனடிக்ட் திருத்தந்தையாகத் தேர்ந்தெடுக்கப்பட்ட போது அந்நிகழ்வில் கலந்துகொண்டு வாக்களித்தவர்களுள் கர்தினால் தோப்போவும் ஒருவராவார்.  
2005ஆம் ஆண்டு அக்டோபர் மாதம் உரோமையில் நடந்த ஆயர் மன்றத்தின் பதினொன்றாம் பொது மாநாட்டு அவைக்குத் தலைமை தாங்கினார். அந்த அவை "நற்கருணை: திருச்சபையின் வாழ்வுக்கும் பணிக்கும் ஊற்றும் சிகரமும்" என்னும் பொருள் பற்றி விவாதித்தது.
# தெலெஸ்போர் தோப்போ

## திருச்சபை அமைப்புகளில் பங்கேற்பு

கர்தினால் தோப்போ கீழ்வரும் வத்திக்கான் மைய அலுவலகங்களில் உறுப்பினராகச் செயல்படுகின்றார்:
- நற்செய்தி அறிவிப்புப் பேராயம்
- பல்சமய உரையாடல் மற்றும் பண்பாடு செயலகம்
- மறைச் சமூகப் பணிக்கான நிதி மையம்
# அனைத்துலகப் பாலைவனமும் பாலைவனமாதலும் ஆண்டு

2006 ஆம் ஆண்டு **அனைத்துலகப் பாலைவனமும் பாலைவனமாதலும் ஆண்டு** என ஐக்கிய நாடுகள் அவையால் அறிவிக்கப்பட்டது. 2003 ஆம் ஆண்டு டிசம்பரில் கூடிய ஐக்கிய நாடுகள் பொதுச் சபையில் 58 ஆவது அமர்வில் இதற்கான தீர்மானம் (இல. A/RES/58/211) நிறைவேற்றப்பட்டது. உலகில் பாலைவனமாதல் அதிகரித்துச் செல்வதைத் தடுப்பதற்கு உதவுவதற்காகவே இத் தீர்மானம் எடுக்கப்பட்டது. இந்த விடயம் தொடர்பில் மக்களிடையே விழிப்புணர்வைத் தூண்ட உதவுமாறும், அந்த நோக்கத்துக்கான செயற்பாடுகளை ஆதரிக்குமாறும் நாடுகளையும், பன்னாட்டு அளவிலும் உள்நாட்டிலும் இயங்கும் மக்கள் அமைப்புக்களையும் தீர்மானம் கேட்டுக்கொண்டது.
# அனைத்துலகப் பாலைவனமும் பாலைவனமாதலும் ஆண்டு

## நோக்கம்

இதன் நோக்கம் உலகின் பாலைவனங்கள் பற்றியும் சிறப்பாக பாலைவனமாதல் பிரச்சினை பற்றியும் மக்களிடையே விழிப்புணர்வை ஏற்படுத்துவது ஆகும். காலநிலை மாற்றம், உயிரியல் பல்வகைமை இழப்பு ஆகியவற்றோடு பாலைவனமாதலும் மனிதகுலத்தைப் பயமுறுத்தும் ஒரு பெரிய பிரச்சினை என்பதையும்; நிலம் தரங்குறைதல், உலகின் மூன்றில் ஒரு பங்கு நிலப்பகுதியையும், நூற்றுக்கு மேற்பட்ட நாடுகளில் வாழும் ஏறத்தாழ ஒரு பில்லியன் மக்களையும் பாதிக்கிறது என்பதையும் மக்கள் அறியச் செய்வது இந்த நோக்கத்தின் ஒரு பகுதி. இத்துடன், உலகெங்கிலும் உள்ள பாலைவனங்களின் தனித்துவமான சூழல்மண்டலங்களையும், பண்பாட்டுப் பல்வகைமையையும் போற்றிப் பேணுவதும் இந்த ஆண்டின் நோக்கங்களில் ஒன்றாகும்.
# பஜன்லால்

**பஜன்லால் ** (Bhajan Lal, ) (6 அக்டோபர் 1930 – 3 சூன் 2011) ஓர் இந்திய அரசியல்வாதியும் அரியானா மாநிலத்தில் இருமுறை முதலமைச்சராகப் பணியாற்றியவரும் ஆவார்.
# பஜன்லால்

## இளமை வாழ்வு

பஜன்லால் பாக்கித்தானிலுள்ள பஞ்சாபில் பகவல்பூர் மாவட்டத்தில் கோரண்வாலி சிற்றூரில் அக்டோபர் 6, 1930 அன்று பிஷ்னோய் சாதியில் பிறந்தார். தனது அரசியல் வாழ்வை ஆதம்பூர் கிராமப் பஞ்சாயத்தில் "பாஞ்ச்"(உறுப்பினர்) ஆக ஆனது மூலம் துவங்கினார். பின்னர் கிராம பஞ்சாயத்தின் சர்பாஞ்ச் (தலைவர்) ஆகப் பணியாற்றினார்.  
இவருக்கு ஜசுமா தேவி என்ற மனைவியும் சந்தர் மோகன், குல்தீப் என இரு மகன்களும் உள்ளனர்.
# பஜன்லால்

## அரசியல் வாழ்வு

செல்வாக்கு மிக்க ஜாட்கள் நிறைந்த அரியானா அரசியலில் ஜாட் அல்லாத தலைவராக பிற்படுத்தப்பட்ட வகுப்பினராகிய பஜன்லால் பல சாதனைகளை நிகழ்த்தினார். அரியானா மாநிலத்தின் முதலமைச்சராக முதல்முறை சூன் 28,1979 முதல் சூலை 5, 1985 வரையும் இரண்டாம் முறையாக சூலை 23, 1991 முதல் மே 11, 1996 வரையும் விளங்கினார். ராஜீவ் காந்தியின் அமைச்சரவையில் நடுவண் வேளாண் அமைச்சராகவும். சுற்றுச்சூழல், வனத்துறை அமைச்சராகவும் பணியாற்றி யுள்ளார். அனைத்துத் தரப்பினரும் விரும்பிய மக்கள்தலைவராக விளங்கினார்.  
இருபத்து ஐந்து ஆண்டுகளுக்கும் மேலாக காங்கிரசின் அரியானா தலைவராக விளங்கிய பஜன் லாலின் ஆதிக்கம் 1996ஆம் ஆண்டு காங்கிரசு தழுவிய தோல்விக்குப் பிறகு சரியத் தொடங்கியது. 2005ஆம் ஆண்டு காங்கிரசு பெற்ற வெற்றியின்போது ஜாட் தலைவரான பூபேந்தர் சிங் ஹூடா முதலமைச்சர் பதவிக்குத் தேர்ந்தெடுக்கப்பட்டார். இதனை அடுத்து 2007ஆம் ஆண்டு தாம் காங்கிரசிலிருந்து விலகி தனிக்கட்சியை, அரியானா ஜாங்கிட் காங்கிரசு, துவக்குவதாக அறிவித்தார். இதற்கான தூண்டுதலாக அவரது மகன், குல்தீப் பிஷ்னோயை ஒழுக்க நடவடிக்கையாக காங்கிரசு கட்சிநீக்கம் செய்தது அமைந்தது. இவரது புதிய கட்சியில் சந்தர்மோகன், குல்தீப் என்ற இரு மகன்களும் இணைந்தனர்.
# பஜன்லால்

## அரசியல் வாழ்வு

### 2009 மக்களவைத் தேர்தல்கள்

பஜன் லால் இசார் மக்களவைத் தொகுதியிலிருந்து மிகப் பெரும் வெற்றி பெற்றார். இந்திய தேசிய லோகதளக் கட்சியின் வேட்பாளர் சம்பத்சிங் தமது தோல்வியையடுத்து 32 ஆண்டுகள் பணியாற்றிய தமது கட்சியிலிருந்து விலகினார்.
# பஜன்லால்

## இறப்பு

பஜன்லால் சூன் 3, 2011 அன்று மாரடைப்பு நோயால் காலமானார்.
# சாலை விபத்து

தரைவழிப் போக்குவரத்தில் தரைப் போக்குவரத்துக்காக அமைக்கப்பட்ட சாலைகளில் நடக்கக் கூடிய விபத்து **சாலை விபத்து** எனப்படுகிறது. சாலையில் செல்லும் வாகனங்கள் ஒன்றுக்கொன்று மோதியோ அல்லது சாலையின் ஓரங்களிலுள்ள மரம் அல்லது கட்டிடங்களில் மோதியோ பெரும்பான்மையான சாலை விபத்துக்கள் நடக்கின்றன. விபத்தின் காரணங்களாக வாகனத்தின் வடிவமைப்பு, வாகனம் செலுத்தப்பட்ட வேகம், சாலையின் தரம், சாலையின் வடிவமைப்பு, சுற்றுப்புறச் சூழ்நிலை, வாகன ஓட்டியின் ஓட்டுதல் திறன் மற்றும் வாகன ஓட்டியின் நடவடிக்கை ஆகியவற்றைக் கூறலாம். விபத்தைத் தடுக்கும் முகமாக வேகக் கட்டுப்பாடு போன்ற பல்வேறு நெறிமுறைகள் வகுக்கப்பட்டுள்ளன. இவற்றை மீறுவது தண்டனைக்குரிய குற்றமாகவும் கருதப்படுகிறது.
# சாலை விபத்து

## இந்தியாவில் சாலை விபத்துகள்

இந்தியாவில், 2013ம் ஆண்டில் சாலை விபத்துகளில் உயிரிழந்தோர் எண்ணிக்கை 1,37,572. மொத்த விபத்துகளுடன் ஒப்பிடுகையில் 2003 ஆம் ஆண்டில் 21.2 என்றிருந்த விகிதம் 2013 ஆம் ஆண்டில் 28.3 ஆக அதிகரித்தது.
# எசரிக்கியா கோலை ஓ104:எச்4

**எசரிக்கியா கோலை ஓ104:எச்4** குடலியக்குருதிப்பெருக்கை ஏற்படுத்தும் வகையைச் சேர்ந்த அரிதாகக் காணப்படும் எசரிக்கியா கோலை பாக்டீரியாவாகும், இது 2011 ஈ.கோலை ஓ104:எச்4 தொற்று நிகழ்வுக்கு காரணமானது. தெளியவியல் (serology) வகைப்பாட்டில் "ஓ" (O) என்பது பாக்டீரியாவின் கலச்சுவர் கொழுப்புப்பல்சக்கரைட்டுப் பிறபொருள், "எச்" (H) என்பது கசையிழைப் பிறபொருள் ஆகும்.  
மரபணுத்தொகை வரிசை முறைப்படுத்தற்படி இவை புதிய மீ-நச்சுமை வகையைச் சார்ந்த பாக்டீரியாக்கள் என பீக்கிங் மரபணுத்தொகை நிலையத்தில் அறியப்பட்டது.  
2011 திடீர் நிகழ்வுக்கு முன்னர் ஓ104:எச்4 வகையால் ஏற்பட்டிருந்த ஒரே ஒரு சம்பவம் 2005ம் ஆண்டு கொரியாவில் ஒருபெண்ணில் உண்டாகிய சிவப்பணுச்சிதைவு சிறுநீரகச் செயலிழப்பு கூட்டறிகுறியாகும். ஓ104:எச்4 வகையைச் சார்ந்ததாக நம்பப்படும் வகையொன்றால் 1994இல் மொன்டானாவில் நிகழ்ந்த குருதிப்பெருக்கு குடல் அழற்சி ஏற்பட்டு இருக்கலாம் எனக் கருதப்படுகின்றது.
# நா. கல்யாணி

**நா. கல்யாணி** (பிறப்பு: மே 12. 1946) மலேசியாவின் மூத்த தமிழ் எழுத்தாளர்களுள் ஒருவராவார். இவர் 'கல்யாணி மணியம்' என்ற புனைப் பெயரால் நன்கறியப்பட்டவர்.
# நா. கல்யாணி

## எழுத்துத் துறை ஈடுபாடு

1980 ஆம் ஆண்டு தொடக்கம் சிறுகதைகள், தொடர்கதைகள், கட்டுரைகள் என இலக்கியத்தின் பல்வேறு துறைகளிலும் பங்களிப்பு நல்கிவரும் இவரின் இத்தகைய ஆக்கங்களை மலேசியா தேசிய பத்திரிகைகளும், இதழ்களும் பிரசுரித்துள்ளன. மேலும், சிங்கை வானொலியிலும் இவரது ஆக்கங்கள் ஒலிபரப்பாகியுள்ளன. இந்தியாவில் தமிழ் நாட்டிலிருந்து வெளிவரும் "சங்கொலி" இதழிலும் இவரது கதை இடம்பெற்றுள்ளது.
# நா. கல்யாணி

## பரிசுகளும் விருதுகளும்

- மலாயாப் பல்கலைக் கழகப் பேரவைக் கதைகள் போட்டியிலும், மலேசியத் தமிழ் எழுத்தாளர் சங்க மாதாந்திர சிறுகதைத் தேர்விலும் பலமுறை தங்கப் பதக்கப் பரிசுகள் பெற்றுள்ளார்.
- "சிறந்த இதழ் கட்டுரையாளர்" என்னும் தேசிய விருதும் பெற்றுள்ளார்.
- மலேசியத் தமிழ் எழுத்துலகம் தளத்தில் நா. கல்யாணி பக்கம்
# ரெ. கார்த்திகேசு

**ரெ. கார்த்திகேசு** (1940 - அக்டோபர் 10, 2016) மலேசியாவில் மூத்த தமிழ் எழுத்தாளர்களுள் ஒருவராவார். இவர் மலேசிய அறிவியல் பல்கலைக்கழகத்தில் விரிவுரையாளராகவும். இணைப் பேராசிரியராகவும், பொதுமக்கள் தொடர்புத்துறை பேராசிரியராகவும் பணியாற்றியுள்ளார்.
# ரெ. கார்த்திகேசு

## எழுத்துத் துறை ஈடுபாடு

1952-ஆம் ஆண்டில் இவரது முதல் சிறுகதை 'தமிழ் முரசு மாணவர் மணிமன்ற மலரி'ல் பிரசுரமாகியது. அதிலிருந்து தொடர்ச்சியாக 50 க்கும் மேற்பட்ட சிறுகதைகளையும், நூற்றுக்கும் மேற்பட்ட கட்டுரைகள், கவிதைகள், உரைவீச்சுகள், நாவல்கள், வானொலி நாடகங்கள், குறுநாடகங்களையும் எழுதியுள்ளார். இவரின் இத்தகைய ஆக்கங்கள் மலேசிய தேசிய பத்திரிகைகளிலும் இதழ்களிலும் பிரசுரமாகியுள்ளன. அத்துடன், இந்தியாவின் தமிழ்நாட்டிலிருந்து வெளிவரும் முற்போக்கு இலக்கிய ஏடுகளான 'தீபம்', 'கணையாழி', 'கல்கி' போன்றவற்றிலும். 'இந்தியா டுடே' இதழ்களிலும் வெளிவந்துள்ளன. தமிழ்ப் புத்திலக்கியம் பற்றிய திறனாய்வுக் கட்டுரைகள் பலவற்றை எழுதியுள்ளார். இணையத்தின் வழியாகவும் இவரது ஆக்கங்கள் வெளி வந்தன.  
இவர் மலேசிய எழுத்தாளரும், கவிஞரும், நடிகருமான காலஞ்சென்ற ரெ. சண்முகம் அவர்களின் தம்பி ஆவார்.
# ரெ. கார்த்திகேசு

## மலேசிய வானொலியில்

இவர் மலேசிய வானொலியில் ஒலிபரப்பாளராகவும், நிர்வாகியாகவும் பணியாற்றியுள்ளார்.
# வோல்கோகிராத் மாகாணம்

இம்மாகாணம் **இசுத்தாலின்கிராத் மாகாணம்** (*Stalingrad Oblast*, ) என 1936 டிசம்பர் 5 இல் நிறுவப்பட்டது. 1961 நவம்பர் 10 இல் இது தற்போதைய பெயரைப் பெற்றது. 54.5% உருசிய மரபுவழித் திருச்சபையைப் பின்பற்றுகிறார்கள். 4% பொதுக் கிறித்தவர்கள், 2% ஏனைய கிறித்தவர்கள், 3% முஸ்லிம்கள்.
# டெட் பீட்

**டெட் பீட்** (*Ted Peate *, பிறப்பு: மார்ச்சு 2 1855, இறப்பு: மார்ச்சு 11 1900), இங்கிலாந்து அணியின் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும், 209 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1981 - 1986 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
# திண் ஊர்தி தொழிற்சாலை

திண் ஊர்தி தொழிற்சாலையின் வாயில்]]
**திண் ஊர்தி தொழிற்சாலை ** (The Heavy Vehicles Factory, HVF), ஆவடி, இந்திய மாநிலம் தமிழ்நாட்டில் சென்னைக்கு அண்மையில் அமைந்துள்ளது. இந்திய அரசு படைத்துறைக்குத் தேவையான கனரக போர்க்கள ஊர்திகளை உள்நாட்டிலேயே தயாரிக்கும் திட்டத்தினபடி 1965ஆம் ஆண்டு இந்தத் தொழிற்சாலையை நிறுவியது. இங்கு விஜயந்தா, T-90 மற்றும் T-72 இரக பீரங்கி கவச வாகனங்களையும் போர்க்கள பெருஞ்சுமை ஊர்திகளையும் தயாரிக்கிறது. இங்கு வடிவமைக்கப்பட்ட *அருச்சுன் முதன்மை போர்க்கள பீரங்கி வண்டி* பல சிறப்பம்சங்களையும் பாராட்டுகளையும் பெற்றது.  
இந்த தொழிற்சாலை வளாகத்தில் பீரங்கி வண்டிகளின் வடிவமைப்பு மற்றும் வசதிகளை ஆராயும் "*நடுவண் ஊர்தி ஆய்வு மற்றும் மேம்பாட்டு அமைப்பு*" (CVRDE) அமைந்துள்ளது.
# திண் ஊர்தி தொழிற்சாலை

## வெளியிணைப்புகள்

- ஆவடி- a page from Global Security
# இயன் பீப்பிள்ஸ்

**இயன் பீப்பில்ஸ்** (*Ian Peebles*, பிறப்பு: சனவரி 20 1908, இறப்பு: பெப்ரவரி 28 1980), இங்கிலாந்து அணியின் துடுப்பாட்டக்காரர் ஆவார். இவர் 13 தேர்வுத் துடுப்பாட்டப் போட்டிகளிலும், 251 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1927 - 1931 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பொபி பீல்

**பொபி பீல்** (*Bobby Peel*, பிறப்பு: பிப்ரவரி 12 1857, இறப்பு: ஆகத்து 12 1941), இங்கிலாந்து அணியின் முன்னாள் துடுப்பாட்டக்காரர் ஆவார். இவர் 20 தேர்வுத் துடுப்பாட்டப் போட்டிகளில் விளையாடி 427 ஓட்டங்களையும் 101 இழப்புகளையும் கைப்பற்றினார். 436 முதல்தர துடுப்பாட்டப் போட்டிகளில் கலந்து கொண்டு 12,191 ஓட்டங்களையும் 1,775 இழப்புகளையும் கைப்பற்றியுள்ளார். இவர் 1884 - 1896 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பொபி பீல்

## ஆரம்பகால வாழ்க்கை

1857 பிப்ரவரி 12 அன்று மோர்லிக்கு அருகில் உள்ள சுர்வெல் என்ற கிராமத்தில் பீல் பிறந்தார். இவர் ஒரு சுரங்கத் தொழிலாளியின் மகன் ஆவார். பீல் சுரங்கங்களில் சில காலம் பணியாற்றினார். 16 வயதிலிருந்தே, இவர் சுர்வெல் துடுப்பாட்ட அணிக்காக விளையாடினார், மற்றும் 1882 ஆம் ஆண்டில் யார்க்ஷயர் கோல்ட்ஸின் ஒரு பகுதியாக இருந்தார். அந்த நேரத்தில், எட்மண்ட் பீட் யார்க்ஷயர் அணியின் முதன்மையான இடது கை வழமைச் சுழல் பந்து வீச்சாளராக இருந்தார். இதனால் இவருக்கு வாய்ப்பு கிடைப்பது சிக்கலானது. ஒரு போட்டியில் இவருக்கு காயம் ஏற்பட்டதனால் ஜூலை 10, 1882 இல் ஷெஃபீல்டில் சர்ரே துடுப்பாட்ட அணிக்கு எதிராக யார்க்ஷயர் துடுப்பாட்ட அணி சார்பாக தனது முதல் தரத் துடுப்பாட்டத்தில் அவர் அறிமுகமானார்.
# பொபி பீல்

## தேர்வுத் துடுப்பாட்டம்

1884-85 குளிர்காலத்தில், ஆல்பிரட் ஷா, ஆர்தர் ஷ்ரூஸ்பரி மற்றும் ஜேம்ஸ் லில்லிவைட் ஆகியோரின் நிர்வாகத்தின் கீழ் ஆஸ்திரேலியாவுக்கு சுற்றுப்பயணம் செய்த அணியில் பீல் சேர்க்கப்பட்டார். இந்த நேரத்தில் ஆஸ்திரேலியாவுக்கு சுற்றுப்பயணம் செய்த அணி இங்கிலாந்தின் சிறந்த துடுப்பாட்ட வீரர்களை மட்டுமே உள்ளடக்கியதாக இல்லை. 1884-85 இங்கிலாந்து அணியில், முந்தைய சுற்றுப்பயணங்களைப் போலவே, தொழில்முறை துடுப்பாட்ட வீரர்கள் மட்டுமே இருந்தனர்; 1884 இல் இங்கிலாந்தில் சுற்றுப்பயணம் செய்த ஆஸ்திரேலிய அணியுடன் ஆத்திரேலிய அணி மோதலில் ஈடுபட்டது. இவர் அதிக அளவிலான நிறைவுகளை வீச வேண்டியிருந்தது. மொத்தமாக இவர் 321 இழப்புகளைக் கைப்பற்றினார். சராசரியா இவர் 5 இழப்புகளைக் கைப்பற்றினார். முதல் தரத் துடுப்பாட்டப் போட்டிகளில் அதிக இழப்புகளைக் கைப்பற்றிய வீரர்கள் வரிசையில் இவர் முதலிடம் பெற்றார்.  
இந்தச் சுற்றுப்பயணத்தின் போது, பீல் தனது தேர்வுத் துடுப்பாட்டப் போட்டியில் அறிமுகமானார் மற்றும் ஐந்து போட்டிகளிலும் விளையாடினார். இவரது முதல் தேர்வுத் துடுப்பாட்டப் போட்டி டிசம்பர் 12, 1884 இல் தொடங்கியது.முதல் ஆட்டப் பகுதியில் இவர் 8 இழப்புகளைக் கைப்பற்றினார். இரண்டாவது ஆட்டப் பகுதியில் , மழையால் பாதிக்கப்பட்ட ஆடுகளத்தில் 51 ஓட்டங்களுக்கு ஐந்து இழப்புகளை எடுத்தார். மீதமுள்ள ஆட்டங்களில் இவர் சிறப்பாகச் செயல்படவில்லை. 21 இழப்புகளைக் கைப்பற்றினார். மட்டையாட்டத்தில் 7.40 எனும் சராசரியோடு 37 ஓட்டங்கள் எடுத்தார். 1886 இல் ஆஸ்திரேலியாவுக்கு எதிராக இங்கிலாந்து விளையாடிய அடுத்த தேர்வுத் துடுப்பாட்டப் போட்டிகளில் இவர் தேர்ந்தெடுக்கப்படவில்லை, மேலும் ஆஸ்திரேலியாவின் அடுத்த இங்கிலாந்துச் சுற்றுப்பயணத்தைத் தவறவிட்டார்.
# பிராங்க் பென்

**பிராங்க் பென்** (*Frank Penn*, பிறப்பு: மார்ச்சு 7 1851, இறப்பு: திசம்பர் 26 1916) என்பவர் இங்கிலாந்து அணியின் துடுப்பாட்டக்காரர் ஆவார். இவர் ஒரு தேர்வுத் துடுப்பாட்டப் போட்டியிலும், 98 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1880 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டிவிஎஸ் குழுமம்

**டிவிஎஸ் **(TVS) தனது முதன்மை தொழிலகங்களை மதுரை மற்றும் சென்னையில் கொண்டுள்ள ஓர் தென்னிந்திய பல்துறை தொழில் நிறுவனமாகும். குழுமத்திலுள்ள ஏறத்தாழ அனைத்து நிறுவனங்களுமே தனிப்பட்ட முறையில் நிறுவனர் குடும்பத்திற்கு உரிமையானவை. மிகப்பெரிய நிறுவனமான டிவிஎஸ் மோட்டார்ஸ் இந்தியாவின் முதல் மூன்று இருசக்கர வாகனங்களைத் தயாரிக்கும் நிறுவனங்களில் ஒன்றாகத் திகழ்கிறது. இருபதாம் நூற்றாண்டின் துவக்கத்தில் இதன் நிறுவனர் தி. வே. சுந்தரம் அவர்களால் மிக எளிமையாகத் தொடங்கப்பட்ட இந்த நிறுவனம் இந்தியாவின் மிகப் பெரும் தானுந்தி உறுப்புகளைத் தயாரிக்கும், வினியோகிக்கும் நிறுவனமாக வளர்ந்துள்ளது. இந்தக் குழுமத்தின் சார்வைப்பு நிறுவனமாக *தி.வே.சுந்தரம் அய்யங்கார் & சன்ஸ்* உள்ளது.
# டிவிஎஸ் குழுமம்

## குழுமத்தின் முதன்மை நிறுவனங்கள்

1. டிவிஎஸ் மோட்டார்ஸ்
1. சுந்தரம் பாஸ்ட்னர்சு
1. டிவிஎஸ் எலெக்ட்ரானிக்சு
1. சுந்தரம் பைனான்சு
1. வீல்சு இந்தியா
1. அக்சில்சு இந்தியா
1. பிரேக்சு இந்தியா
1. சுந்தரம் கிளேட்டன் லிமிடெட்
1. லூகாசு டிவிஎசு லிமிடெட்
1. சதர்ன் ரோட்வேசு, மதுரை
# ரெக் பர்க்ஸ்

**ரெக் பர்க்ஸ்** (*Reg Perks*, பிறப்பு: அக்டோபர் 4 1911, இறப்பு: நவம்பர் 22 1977), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 595 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1939 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஹில்ட்டன் பிலிப்சன்

**ஹில்ட்டன் பிலிப்சன்** (*Hylton Philipson*, பிறப்பு: சூன் 8 1866, இறப்பு: திசம்பர் 4 1935), இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும், 85 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1892 - 1895 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# க. கார்த்திகேயன்

**க. கார்த்திகேயன்** (பிறப்பு சூன் 13, 1954) மலேசிய மூத்த எழுத்தாளரும், தமிழ் நாடகக் கலைஞர்களுள் ஒருவரும் பத்திரிகையாளருமாவார். எழுத்துறையில் இவர் கரு.கார்த்திக், ஊசிமிளகாய், காவன்னா ஆகிய புனைப் பெயர்களில் அறிமுகமாகியுள்ளார்.
# க. கார்த்திகேயன்

## எழுத்துத் துறை ஈடுபாடு

1981 முதல் எழுதிவரும் இவர் மலேசியத் தமிழ்க் கலையுலகம் தொடர்பாக பல கட்டுரைகளையும், தொடர் கட்டுரைகளையும் எழுதியுள்ளார். மலேசியாவில் தேசிய பத்திரிகைகளிலும், இதழ்களிலும் இவரின் ஆக்கங்கள் வெளிவந்துகொண்டிருக்கின்றன. மேலும், சில இதழ்களில் சினிமா பற்றிய கேள்வி-பதில் பகுதியைப் பொறுப்பேற்று நடத்தியுள்ளார்.
# க. கார்த்திகேயன்

## இதழியல்

"தினமுரசு" பத்திரிகையின் ஞாயிறு பதிப்பு ஆசிரியராகவும் சிறிது காலம் இவர் பணியாற்றியுள்ளார்.
# க. கார்த்திகேயன்

## நடிப்புத்துறை

நடிப்புத்துறையில் இயல்பாகவே ஆர்வம் கொண்டுள்ள இவர் பல வானொலி நாடகங்களிலும், தொலைக்காட்சி நாடகங்களிலும் நடித்துள்ளார். திரைப்படத்துறையில் துணை இயக்குநராகவும், திரைக்கதை வசனம் எழுதுபவராகவும் பணி புரிந்துள்ளார்.
# க. கார்த்திகேயன்

## கண்ணதாசன் நினைவு நாள்

கவிஞர் கண்ணதாசனின் தீவிர அபிமானியான இவர் கடந்த பல ஆண்டுகளாக கண்ணதாசனின் நினைவு நாளை மலேசியாவின் தலை நகர் கோலாலம்பூரில் மிகச் சிறப்பான விழாவாக ஏற்பாடு செய்து நடத்தி வருகின்றார்.
# இடுப்பு வளையம்

மனித உடற்கூற்றியலில், **இடுப்பு வளையம்** (pelvic girdle) அல்லது **இடுப்பு** (pelvis) அல்லது **இடுப்பாக்கு எலும்புகள்** (pelvic bones / bony pelvis) எனப்படுவது உடம்பின் கீழ்ப்பகுதியாகவும், வயிற்றுக்குக் கீழாகவும், பின்பக்கமாகவும் அமைந்திருந்து, உடம்புப் பகுதியை கால்களுடன் இணைக்கும் பகுதியாகும். இந்த சொல்லானது பல அமைப்புக்களைக் குறிக்கப் பயன்படுத்தப்படுகின்றது.
- முள்ளந்தண்டு நிரல் பகுதியை, தொடையெலும்புடன் இணைக்கும் பகுதி.
- இடுப்பு வளையத்தால் சூழப்பட்டிருக்கும் **இடுப்புக்குழி**: இது மேலும் இரு பிரிவுகளாகப் பிரிக்கப்படும்.
- வயிற்றுக்குழியின் உள் பகுதி, இது பொய்யான இடுப்பு எனவும் அழைக்கப்படும்.
- அடிவயிற்றுக்கும், மலவாசலுக்கும் இடைப்பட்ட பகுதியையும் (perineum), இடுப்புக்குழியையும் சூழ்ந்திருக்கும் உண்மையான இடுப்பெலும்பு.
- இடுப்புப் பகுதி
இடுப்பு வளையமானது உடலின் சமநிலையையும், உறுதிநிலையையும் பேணுவதில் முக்கிய பங்கெடுக்கும். இந்த இடுப்பு வளையமானது முள்ளந்தண்டு நிரலையும், தொடையெலும்பையும் இணைக்கும் எலும்புகளைக் கொண்டிருக்கும்.
# இடுப்பு வளையம்

## இடுப்பு வளையத்தின் எலும்புகள்

மனிதரின் இடுப்பு வளையமானது வெவ்வேறு எலும்புகளின் தொகுதியாக உள்ளது. அவையாவன:
- பின் பக்கம், முதுகுப்புறமாக, முள்ளந்தண்டு நிரலின் வால்ப்பகுதியில் திருவெலும்பும் (sacrum), குயிலலகெலும்பும் (coccyx) (வாலெலும்பும்) காணப்படும்.
- இரு பக்கங்களிலும், முன்புறமாகவும் இடுப்பெலும்புகள் (hip bones) அமைந்திருக்கும். இந்த எலும்பானது ஆரம்பத்தில், பூப்படைவதற்கு முன்னர் புடைதாங்கி (ilium), நாரியம் (ischium), பூப்பென்பு (pubic bone) என்ற மூன்று எலும்புகளால் ஆக்கப்பட்டிருக்கும். பின்னர் முதிர்ச்சியடைகையில் மூன்றும் இணைந்து ஒரு தனியெலும்பாக மாற்றமடையும்.
இரு பக்கங்களிலுமுள்ள இடுப்பெலும்புகள் இரண்டும் முன்புறமாக ஒரு கசியிழையத்துடன் ஒட்டிக் காணப்படும். இடுப்பெலும்பின் ஒட்டும்பகுதி பூப்பென்புப் பகுதியாக இருப்பதனால் இந்தக் கசியிழையம் பூப்பென்பொட்டு (Pubic symphysis) என அழைக்கப்படுகின்றது. இடுப்பெலும்புகள் பின் புறமாகவும் திருவெலும்புடன் இணைந்திருப்பதனால், இந்த எலும்புகள் அனைத்தும் இணைந்து ஒரு முழுமையான வளையத்தை (Pelviv ring) உருவாக்கும். இதனால் இடுப்புப் பகுதியில் ஒரு வாயகன்ற, ஆழமற்ற கொள்கலன் (பாத்திரம்) வடிவில் இந்த இடுப்புப்பகுதி அமைந்திருக்கும். இங்கு ஏற்படும் குழி இடுப்புக்குழி எனப்படும்.  
இடுப்பு வளையத்தின் இரு புறங்களிலும் இரு குழி போன்ற அமைப்புகள் காணப்படும். இவை தொடையெலும்பின் மூட்டு பொருந்துவதற்கான கிண்ணக்குழியாக இருக்கும். இதனால் இது **இடுப்பெலும்பு கிண்ணக்குழி** (Acetabulum) எனப்படும். மேலும் நாரியமும், பூப்பென்பும் தமது இரு முடிவுகளிலும் இணைவதனால், நடுவில் ஒரு துளையை உருவாக்கும். இந்தத் துளை **நெருங்கற்குடையம் அல்லது இடுப்புக்குழி துளை** (Obturator foramen) எனப்படும்.
# இடுப்பு வளையம்

## இடுப்புக்குழி

மனிதரில் உள்ள உடற்குழிகளில் ஒன்றான இடுப்புக்குழியானது இடுப்பு வளைய எலும்புகளால் சூழப்பட்டிருக்கும் குழியாகும். இந்தக் குழிக்குள் இனப்பெருக்க உறுப்புகளும், சமிபாட்டுத் தொகுதியின் முடிவுப் பகுதியான மலவாசல் அல்லது குதம் என்ற பகுதியும் காணப்படும். இந்த உள்ளுறுப்புகளை, இடுப்பு வளையமானது இடுப்புக்குழியினுள் வைத்து பாதுகாப்பளிக்கும்.
# எம். எஸ். குணசீலன்

**எம். எஸ். குணசீலன்** (பிறப்பு ஏப்ரல் 14 1957), மலேசியாவில் தமிழ் எழுத்தாளர்களுள் ஒருவராவார். இவர் எம். எஸ். விஜயராஜ் என்ற புனைப் பெயரால் மலேசியா இலக்கிய நெஞ்சங்களிடையே அறிமுகமானவர். இவர் மலேசிய தீயணைப்புப் பிரிவில் பணியாற்றி வருகின்றார்.
# எம். எஸ். குணசீலன்

## எழுத்துத் துறை ஈடுபாடு

1975 ஆம் ஆண்டு தொடக்கம் சிறுகதைகள், கட்டுரைகள், நாவல் என இலக்கியத்தின் பல வடிங்களிலும் பங்களிப்பு நல்கிவரும் இவரின் இத்தகைய ஆக்கங்களை மலேசியா தேசிய பத்திரிகைகளும், இதழ்களும் பிரசுரித்துள்ளன.
# ஜி. குணசேகரன்

**ஜி. குணசேகரன்** (பிறப்பு செப்டம்பர் 19 1956), மலேசியாவில் தமிழ் எழுத்தாளர்களுள் ஒருவராவார். இவர் மலேசிய விமான நிறுவன சுங்க அதிகாரியாக பணியாற்றி வருகின்றார். இவர் பூச்சோங் வாசகர் வட்டச் செயலாளருமாவார்.
# ஜி. குணசேகரன்

## எழுத்துத் துறை ஈடுபாடு

1975 ஆம் ஆண்டு தொடக்கம் சிறுகதைகள், கட்டுரைகள், பயணக் கட்டுரைகள், வானொலி நாடகங்கள் என இலக்கியத்தின் பலவடிங்களிலும் பங்களிப்பு நல்கிவரும் இவரின் இத்தகைய ஆக்கங்களை மலேசியா தேசிய பத்திரிகைகளும், இதழ்களும் பிரசுரித்துள்ளன. மலேசியா வானொலி ஒலிபரப்பியுள்ளது.  
- மலேசியத் தமிழ் எழுத்துலகம் தளத்தில் ஜி. குணசேகரன் பக்கம்
# ஆ. குணநாதன்

**ஆ. குணநாதன்** (பிறப்பு: செப்டம்பர் 13 1965) மலேசியாவில் தமிழ் எழுத்தாளர்களுள் ஒருவராவார். **ஏ.எஸ்.குணா**, **ஏ.ஜி.கலைதாசன்**, **ஏ.எஸ்.ஜி.** ஆகிய புனைப்பெயர்களிலும் எழுதிவரும் இவர் ஆசிரியராகத் தொழில்புரிந்து வருகின்றார்.
# ஆ. குணநாதன்

## எழுத்துத் துறை ஈடுபாடு

1982-ஆம் ஆண்டு தொடத்திலிருந்து சிறுகதைகள், ஹைக்கூ கவிதைகள், பேட்டிக் கட்டுரைகள் போன்ற பல துறைகளிலும் பங்களிப்பு நல்கிவரும் இவரின் இத்தகைய ஆக்கங்களை மலேசியா தேசிய பத்திரிகைகளும், இதழ்களும் பிரசுரித்துள்ளன. மலேசியா வானொலி ஒலிபரப்பியுள்ளது.
# ஆ. குணநாதன்

## ஊடகத்துறையில்

இவர் **மயில்**, **தினமுரசு**, **புதிய பூச்செண்டு** (தமிழ்நாடு) ஆகிய இதழ்களில் பகுதி நேரமாக நிருபராகவும் பணியாற்றியுள்ளார்.
# ஆ. குணநாதன்

## பரிசுகள்

- தேசிய நிலநிதிக் கூட்டுறவுச் சங்கத்தின் கட்டுரைப் போட்டியில் மாணவர் பிரிவில் முதல் பரிசு (1998)
- தேசிய நிலநிதிக் கூட்டுறவுச் சங்கத்தின் சிறுகதைப் போட்டியில் மாணவர் பிரிவுப் பரிசு (2001)
- மலாயாப் பல்கலைக் கழகப் பேரவைச் சிறுகதைப் போட்டியில் மாணவர் பிரிவுப் பரிசு (1999)
- தமிழ் எழுத்தாளர் தின கட்டுரைப் போட்டியில் முதல் பரிசு (2003)
# பா. குப்புசாமி

**பா. குப்புசாமி** (பிறப்பு: டிசம்பர் 28, 1935) மலேசியாவில் மூத்த தமிழ் எழுத்தாளர்களுள் ஒருவராவார். பி. கே. சாமி என்ற புனைப்பெயரிலும் எழுதிவரும் இவர், தேசிய நில நிதிக் கூட்டுறவுச் சங்க பொது உறவு அதிகாரியாகப் பணியாற்றி வருகின்றார்.
# பா. குப்புசாமி

## எழுத்துத் துறை ஈடுபாடு

1958-ஆம் ஆண்டு தொடக்கம் சிறுகதைகள், கட்டுரைகள், போன்றவற்றை இவர் எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# பா. குப்புசாமி

## வானொலித்துறை

மலேசிய வானொலியின் கல்வி ஒலிபரப்பில் இவர் பணியாற்றியுள்ளார். மேலும், பல வானொலி நாடகங்களையும் எழுதியுள்ளார்.
# பா. குப்புசாமி

## நாடகக் கலைஞர்

இவர் வானொலி மற்றும் தொலைக்காட்சி, மேடை நாடகக் கலைஞராகவும் பணியாற்றி வருகின்றார்.
- மலேசியத் தமிழ் எழுத்துலகம் தளத்தில் பா. குப்புசாமி பக்கம்
# குணபதி

**குணபதி** (பிறப்பு: சூன் 21 1955) மலேசியாவில் மூத்த தமிழ் எழுத்தாளர்களுள் ஒருவராவார். கே. ஏ. குணா என்ற புனைப்பெயரில் எழுதிவரும் இவர் சமூக வியூக அறவாரியத்தில் குடும்ப மேம்பாட்டு அதிகாரியாக கடமையாற்றி வருகின்றார்.
# குணபதி

## எழுத்துத் துறை ஈடுபாடு

1980-ஆம் ஆண்டு தொடக்கம் கட்டுரைகளை எழுதிவருகின்றார்.
# குணபதி

## பத்திரிகைத்துறை

மலேசியாவிலிருந்து வெளிவரும் தமிழ் நேசன், தமிழ் ஓசை உட்பட வேறும் சில பத்திரிகைகளில் துணையாசிரியராக பணியாற்றிய இவர் 'தலைவன்' எனும் வார இதழையும் நடத்தியுள்ளார்.
# அனைத்துலக அரிசி ஆண்டு

**அனைத்துலக அரிசி ஆண்டு** (*International Year of Rice*) என்று ஐக்கிய நாடுகள் அவை 2004 ஆம் ஆண்டை அறிவித்தது. இதற்கான தீர்மானம் (57/162) 2002 ஆம் ஆண்டு டிசம்பர் 16 ஆம் தேதி ஐக்கிய நாடுகள் பொதுச் சபையின் முழுநிறைக் கூட்டத்தில் ஏற்றுக்கொள்ளப்பட்டது. முன்னர் உணவு வேளாண்மை அமைப்பினால் நிறைவேற்றப்பட்ட தீர்மானம் ஒன்றை அடியொற்றியே பொதுச்சபை இத் தீர்மானத்தை நிறைவேற்றியது.  
உலக மக்கள்தொகையில் பாதிக்கும் மேற்பட்டவர்களுக்கு அரிசி ஒரு முக்கிய உணவாகும். மேலும் வறுமை மற்றும் ஊட்டச்சத்து குறைபாட்டை போக்குவதில் அரிசியின் பங்கு பற்றிய விழிப்புணர்வை அதிகரிக்க வேண்டியதன் அவசியத்தை இந்நடவடிக்கை உறுதிப்படுத்துகிறது.  
நாடுகளின் அரசுகள், ஐக்கிய நாடுகள் வளர்ச்சித் திட்டம், அனைத்துலக வேளாண்மை ஆய்வு தொடர்பான ஆலோசனைக் குழு, ஐக்கிய நாடுகள் அவை சார்ந்த பிற அமைப்புகள், அரசு சார்பற்ற அமைப்புகள் ஆகியவற்றுடன் சேர்ந்து அனைத்துலக அரிசி ஆண்டுச் செயற்பாடுகளை முன்னெடுக்க உதவுமாறு உணவு வேளாண்மை அமைப்பை இத் தீர்மானம் கேட்டுக்கொண்டது.
# அனைத்துலக அரிசி ஆண்டு

## பின்னணி

அரிசிக்கான அனைத்துலக ஆண்டு ஒன்றை அறிவிப்பது தொடர்பான முன்முயற்சி 1999 ஆம் ஆண்டில் எடுக்கப்பட்டது. அரிசிப் பயிர்ச் செய்கையை மேம்படுத்துவதில் எதிர்ப்பட்ட பிரச்சினைகளையொட்டி, உறுப்பினர்களது கவலை தொடர்பாக நடவடிக்கை எடுக்க விரும்பிய அனைத்துலக அரிசி ஆராய்ச்சி நிறுவனம், அரிசிக்கான அனைத்துலக ஆண்டொன்றை அறிவிக்க உதவுமாறு, உணவு வேளாண்மை அமைப்பைக் கேட்டுக்கொண்டது. இதைத் தொடர்ந்து, 2001 ஆம் ஆண்டில் நடைபெற்ற உணவு வேளாண்மை அமைப்பின் 31 ஆவது மாநாட்டில், அனைத்துலக அரிசி ஆண்டு ஒன்றை அறிவிக்கும்படி, ஐக்கிய நாடுகள் அவையைக் கேட்டுக்கொள்ளும் தீர்மானம் நிறைவேற்றப்பட்டது. 2002 ஆம் ஆண்டு ஐக்கிய நாடுகளின் பொதுச் சபையின் 57 ஆவது அமர்வில், 43 நாடுகளின் துணையுடன், பிலிப்பைன்சு இதற்கான முன்மொழிவை முன்வைத்தது.
# எம். குமரன்

**எம். குமரன்** (பிறப்பு: டிசம்பர் 27, 1939) மலேசியாவில் மூத்த தமிழ் எழுத்தாளர்களுள் ஒருவராவார். 'மலபார் குமார்' என்ற புனைப்பெயரில் எழுதிவரும் இவர் தன்முனைப்புப் பயிற்சியாளராகக் கடமையாற்றி வருகின்றார்.
# எம். குமரன்

## எழுத்துத் துறை ஈடுபாடு

1960 ஆம் ஆண்டு தொடக்கம் சிறுகதைகள், நெடுங்கதைகள், கட்டுரைகள் எழுதியுள்ள இவர் சில மலையாளக் கதைகளை தமிழுக்கு மொழிபெயர்த்துமுள்ளார்.
# பே. குருநாதன்

**பே. குருநாதன்** (பிறப்பு: செப்டம்பர் 13 1938) மலேசியாவில் மூத்த தமிழ் எழுத்தாளர்களுள் ஒருவராவார். பே.. தமிழ்மறவன் என்ற புனைப்பெயரில் எழுதிவரும் இவர் தற்போது வியாபாரம் செய்து வருகின்றார்.
# பே. குருநாதன்

## எழுத்துத் துறை ஈடுபாடு

1952-ஆம் ஆண்டு தொடக்கம் கவிதைகள், கட்டுரைகள் எழுதியுள்ளார்.
# செ. கோபாலன்

**செ. கோபாலன்** (பிறப்பு: மே 8, 1949) மலேசியாவின் தமிழ் எழுத்தாளர்களுள் ஒருவராவார். இவர் தற்போது தோட்ட நிர்வாகியாக செயற்பட்டு வருகின்றார்.
# செ. கோபாலன்

## எழுத்துத் துறை ஈடுபாடு

1965-ஆம் ஆண்டு தொடக்கம் சிறுகதைகள் எழுதிவருகின்றார். மேலும் ஆங்கில நாளேடுகளில் கருத்துக் கடிதங்களையும் இவர் எழுதியுள்ளார்.
# செ. கோபாலன்

## வானொலித்துறை

இவர் வானொலியில் இசை சொல்லும் கதைகளும் எழுதியுள்ளார்.
# பெ. கோவிந்தன்

**பெ. கோவிந்தன்** (பிறப்பு: மே 3 1940) மலேசியாவில் மூத்த தமிழ் எழுத்தாளர்களுள் ஒருவராவார். பெ. கோ. மலையரசன் என்ற புனைப்பெயரில் எழுத்துலகில் நன்கறியப்பட்ட இவர் விற்பனை உதவியாலாளராக பணியாற்றி வருகின்றார். நாடறிந்த நல்ல கவிஞர். பல வானொலி, மேடைக் கவியரங்குகளில் பங்கு பற்றியுமுள்ளார்.
# பெ. கோவிந்தன்

## எழுத்துத் துறை ஈடுபாடு

1960-ஆம் ஆண்டு தொடக்கம் கவிதைகள், கட்டுரைகளை எழுதிவருகின்றார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும், தமிழ் நாட்டில் "தென்மொழி", "முல்லைச்சரம்" முதலிய இதழ்களிலும் வெளிவந்துள்ளன.
# சங்க யாப்பு

**சங்கயாப்பு** என்பது மறைந்துபோன தமிழ்நூல்களில் ஒன்று. யாப்பருங்கலம் என்னும் நூலுக்கு உரை எழுதிய ஆசிரியர் இந்தச் சங்கயாப்பு நூலிலிருந்து சில நூற்பாக்களை மேற்கோள் காட்டியுள்ளார். இந்த நூற்பாக்கள் அடங்கிய நூலின் பெயர் சங்கயாப்பு என்றும் அவர் குறிப்பிட்டுள்ளார். (யாப்பருங்கலம் – அடியோத்து 26) உரையாசிரியர் குறிப்பிட்டுள்ள சங்கயாப்பு நூற்பாக்களை ஒன்றுதிரட்டி அறிஞர் மயிலை சீனி வேங்கடசாமி ‘மறைந்துபோன தமிழ்நூல்கள்’ என்னும் திரட்டில் சேர்த்துள்ளார்.  
சங்கயாப்பு திரட்டு நூலில் 24 நூற்பாக்கள் உள்ளன. இவை செய்யுள் எழுதப்பட்ட யாப்பு முறையைக் கூறுகின்றன. இதில் கூறப்படும் செய்திகள் பெரும்பாலும் தொல்காப்பியத்தைப் பின்பற்றுகின்றன. எனினும் தொல்காப்பியத்தை இவர் பிறழ உணரந்துள்ளதைப் பேராசிரியர் உரையால் அறிய முடிகிறது.  
செய்யுளில் அமையும் தொடை 13,708 என்று தொல்காப்பியம் கூறுகிறது (செய்யுளியல் 101). சங்கயாப்பு 13699 எனக் காட்டுகிறது (நூற்பா 17). தொல்காப்பியத்துக்கு உரை எழுதும் பேராசிரியர் தொடை 13699 என்பது பிழை என்று குறிப்பிடுகிறார். 13699 என்று கூறுபவர் யார் என்று பேராசிரியர் கூறவில்லை. இந்தச் சங்கயாப்புக் கணக்கீட்டையே போராசிரியர் மறுக்கிறார் என்பது இந்த நூல்-தொகுப்பால் அறியமுடிகிறது.  
மாத்திரை என்பதற்குத் தொல்காப்பியர் பார்த்துக்கொண்டிருக்கும்போதே இடையில் கண் இமைக்கும் நேரத்தை அளவாகக் காட்டுகிறார். சங்கயாப்பு நூல் விரல் நொடிக்கும் நேரத்தை அளபாகக் காட்டுகிறது. அரைநொடி என்பது நொடிக்கும்போது பெருவிரலும் ஆள்காட்டி விரலும் பொருந்தும் காலம் என்கிறது (11). இதனை மேலும் விரித்து முறுகல் முக்கால்-மாத்திரை, நொடித்தல் ஒரு-மாத்திரை எனப் பிற்காலத்தவர் விரிவாக்கிக் கொண்டுள்ளனர்.
# சங்க யாப்பு

## கருவிநூல்

- மயிலை சீனி வேங்கடசாமி, மெய்யப்பன் தமிழ் ஆய்வகம், 2001
- ச.வே.சுப்பிரமணியன், தமிழ் இலக்கண நூல்கள் தொகுப்பு, மெய்யப்பன் பதிப்பகம், 2007
- தொல்காப்பியம், பொருளதிகாரம், பேராசிரியர் உரை, தென்னிந்திய சைவசித்தாந்த நூற்பதிப்புக் கழகம், 1959 இரண்டாம் பதிப்பு,
- யாப்பருங்கலம் Madas Government Oriental Manuscripts Series No. 66 - 1960
# நத்தத்தம்

நத்தத்தம் என்பது மறைந்துபோன தமிழ்நூல்களில் ஒன்று.  
நத்தத்தனார் என்னும் புலவர் இயற்றிய நூல் நத்தத்தம். யாப்பருங்கல விருத்தியுரை இப் புலவரை நற்றத்தனார் என்றும் குறிப்பிடுகிறது. எனவே இந்த நூலை நற்றத்தம் என்றும் குறிப்பிடுகின்றனர், இந்த நூலுக்கு அடிநூல் என்னும் பெயரும் வழங்கப்பட்டதாகத் தெரிகிறது.  
தத்தனார் என்னும் பெயர் கொண்ட புலவர்கள் சங்ககாலத்தில் பலர் இருந்தனர். இடைக்கழிநாட்டு நல்லூர் நத்தத்தனார், கணக்காயன் தத்தனார், குழற்றத்தனார், நெய்தல் தத்தனார், வடநெடுந் தத்தனார், விற்றூற்று வண்ணக்கன் தத்தனார் ஆகியோர் அவர்கள். இந்த நத்தத்தனார் சங்ககால நத்தத்தனார் அல்லர். பிற்காலத்தவர்.  
இந்த நூலின் நூற்பாக்கள் சிலவற்றை யாப்பருங்கலம் என்னும் நூலுக்கு உரை எழுதியுள்ள விருத்தியுரை ஆசிரியர் மேற்கோள் காட்டியுள்ளார். இந்த மேற்கோள் நூற்பாக்களை அறிஞர் மயிலை சீனி வேங்கடசாமி திரட்டி மறைந்துபோன தமிழ்நூல்கள் என்னும் தனது நூலில் தந்துள்ளார். இவரது தொகுப்பில் 24 நூற்பாக்கள் உற்றன.  
யாப்பிலக்கணம் கூறும் இந்த நூல் தொல்காப்பியத்தின் வழிநூல். இந்தூலில் காணும் புதுமைகளில் சில:
- அளபெடை என்பது செய்யுள் தொடைக்கு மட்டுமே வரும். (நூற்பா 1)
- பாடலின் ஓர் அடியில் நான்கு சீர்களிலும் எதுகையோ, மோனையோ ஒன்றி வருவது இரட்டைத்தொடை எனப்படும். (15)
- கலித்தளையில் நேர்-ஈற்று இயற்சீர் (தேமா வாய்பாட்டுச் சீர்) வராது (22)
- யாப்பு என்பது அடி, தொடை, தூக்கு என்னும் மூன்றையும் இணைத்துப் பார்ப்பது. (4)
தொல்காப்பியர் யாப்பின் உறுப்புகளை 26 என்றும், நூலின் அழகை 8 என்றும் வகைப்படுத்திக் காட்டுகிறது. தொல்காப்பியர் கூறும் 26 உறுப்புகளில் பா, தூக்கு என்பவை வெவ்வேறானவை. இந்த நூல் ‘பா என மொழியினும் தூக்கினது பெயரே’ எனக் குறிப்பிடுகிறது.
# நத்தத்தம்

## கருவிநூல்

- மயிலை சீனி வேங்கடசாமி, மறைந்துபோன தமிழ்நூல்கள், 2001
- தமிழ் இலக்கண நூல்கள், ச.வே. சுப்பிரமணியன் தொகுப்பு, 2007
- யாப்பருங்கலம் Madas Government Oriental Manuscripts Series No. 66 - 1960
# லீ நா

**லீ நா** (*Li Na*, பிறப்பு: பெப்ரவரி 26, 1982) சீன டென்னிஸ் ஆட்டக்காரர். சூன் 4, 2011 நிலவரப்படி, இவர் டென்னிசு விளையாட்டில் பெண்களுக்கான ஒற்றையர் உலகத் தர வரிசையில் நான்காவது நிலையில் உள்ளார். 2011 ஆம் ஆண்டிற்கான பிரெஞ்சு ஓப்பன் போட்டியில் பெண்களுக்கான ஒற்றையர் இறுதி ஆட்டத்தில் வெற்றி பெற்று ஆசியாவின் ஒற்றையருக்கான முதலாவது பெருவெற்றித் தொடர் (கிராண்ட் சிலாம்) வெற்றியாளர் என்ற பெருமையைப் பெற்றார். 2011 ஆஸ்திரேலிய ஓப்பன் பெண்கள் ஒற்றையர் போட்டியில் இறுதி ஆட்டத்தில் கலந்து கொண்டு கிம் கிளிஸ்டர்சிடம் தோற்றுப் போனார்.
# லீ நா

## பெருவெற்றித் தொடர் இறுதி ஆட்டங்கள்

### ஒற்றையர்: 2 (1 கோப்பை, 1 இரண்டாமிடம்)

| **முடிவு** | **ஆண்டு** | **விளையாட்டுப் போட்டி** | **ஆடுகளம்** | **இறுதியில் போட்டியாளர்** | **இறுதியில் புள்ளிகள்** |  |
| --- | --- | --- | --- | --- | --- | --- |
| வாகையாளர் | 2014 | ஆஸ்திரேலிய ஓப்பன் | கடினத்தரை | டாமினிக்கா சிபுல்கோவா | 7-6<sup> 7-3</sup>, 6-0 |  |
| இரண்டாமிடம் | 2011 | ஆஸ்திரேலிய ஓப்பன் | கடினத்தரை | கிம் கிளிஸ்டர்சு | 6–3, 3–6, 3–6 |  |
| வாகையாளர் | 2011 | பிரெஞ்சு ஓப்பன் | களிமண் | பிரான்ச்செஸ்கா ஸ்கியவோனி | 6–4, 7–6(0) | } |
# பல்காயம்

பல்காயனார் இயற்றிய நூல் **பல்காயம்**. இது மறைந்துபோன தமிழ்நூல்களில் ஒன்று. இந்த நூலின் யாப்பியல் நூற்பக்கள் சில யாப்பருங்கல-விருத்தி உரையில் காணப்படுகின்றன. மயிலை சீனி வேங்கடசாமி என்னும் அறிஞர் இவற்றைத் தொகுத்து முதன்முதலில் வெளியிட்டார். அதில் 37 நூற்பாக்கள் உள்ளன. முனைவர் ச.வே.சுப்பிரமணியன் பன்னிரு பாட்டியல் என்னும் நூல்-உரையில் வரும் பல்காயனார் நூற்பாக்கள் நான்கினையும் இதனோடு இணைத்துள்ளார்.  
இந்த நூலை மதிப்பிடும் வெண்பாப்பாடல் ஒன்று யாப்பருங்கல-விருத்தி நூலில் காணப்படுகிறது. (இந்தப் பாடல் பொருள் உணரும் பாங்கில் பிரிக்கப்பட்டு இங்குத் தரப்படுகிறது.
:தொல்காப்பியப் புலவர் தோன்ற விரித்துரைத்தார்
:பல்காயனார் பகுத்துப் பன்னினார் – நல்யாப்புக்
:கற்றார் மதிக்கும் கலைக் காக்கை-பாடினியார்
:சொற்றார் தம் நூலுள் தொகுத்து. – எழுத்தோத்து முதல்-நூற்பா உரை
தொல்காப்பியம் கூறும் யாப்பியல் செய்திகளைப் பல்காப்பியனார் பகுத்துச் சொன்னார் என்றும், காக்கை-பாடினியார் தொகுத்துச் சொன்னார் என்றும் இந்தப் பாடல் மதிப்பிடுகிறது.